**4. ura SLJ skupina Kavčič 20. maj**

**Iz označenih črk dobiš naslov pesmi.**

**\_** \_ \_ \_ kdor ima zemljo in jo obdeluje ter se s tem preživlja – 1. črka

\_ **\_** \_ \_ prenehanje življenja, življenjskih procesov- 2. črka

\_ **\_** \_ \_ \_ orodje za ročno mlatenje žita – 2./4. črka

\_ \_ \_ \_ \_ **\_** \_ \_ \_ premoženje, dobljeno po umrlem – 6. črka

\_ \_ \_ \_ **\_** prostor, stavba za shranjevanje sena - 5. črka

\_ \_ \_ \_ \_ **\_** orodje s ploskim, navadno trikotnim listom in dolgim držajem za kopanje – 6. črka

**\_** \_ \_ \_ \_ orodje za rahljanje zemlje - 1. črka

\_ \_ **\_** \_ \_ \_ \_ motorno vozilo za vleko, delo, zlasti v kmetijstvu – 3. črka

\_ **\_** \_ \_ orodje za oranje zemlje – 2. črka

\_ \_ \_ **\_** hrana za živali – 4. črka

\_ \_ \_ \_ **\_** \_ epska pesem s tragičnim koncem – 5. črka

\_ \_ **\_** \_ \_ seno druge košnje – 3./5. črka

Če si pravilno izpolnil, lahko prebereš naslov Kmečka balada. Avtor pesmi je Janez Menart. Več [o njem.](https://eucbeniki.sio.si/slo8/2359/index4.html)

Poišči pesem Kmečka balada v berilu ali jo preberi in poslušaj [tukaj.](https://eucbeniki.sio.si/slo8/2359/index1.html) Tu lahko rešiš tudi naloge na tej in na naslednjih straneh do Grafenaurjeve pesmi Življenje.

Tudi če boš reševal naloge prek spleta, v zvezek naredi sledeči zapis. Vse neznane besede poišči v [SSKJ](https://fran.si/iskanje?FilteredDictionaryIds=130&View=1&Query=%2A).

Po kiticah zapiši dogajanje v pesmi. (POMOČ: Člani družine so bodisi umrli bodisi se odselili po svetu, nikogar ni, ki bi lahko obdeloval zemljo.// Sonce zahaja, na tleh se v osenčenem delu izriše srce.// V hiši ni več nikogar.// Mrači se, v izbi je miza in nad njo »bohkov kot«.)

Določi kraj in čas v pesmi.[[1]](#footnote-1)

Ali je vzdušje v pesmi pesimistično ali optimistično? Zakaj?[[2]](#footnote-2) Ali je čas dogajanja primeren temu vzdušju?[[3]](#footnote-3)

Kaj je povedano v delu besedila *»praded se s snaho grenko pogovarja na zid z zidu«*?[[4]](#footnote-4)

Iz pesmi izpiši prislove.[[5]](#footnote-5)

Kaj je želel pesnik doseči z rabo okrasnih pridevkov *zadnji, poslednje, izrezano?[[6]](#footnote-6)*

Izpiši poosebitev.[[7]](#footnote-7)

Za katero pesniško sredstvo gre: *grunt je brez rok?[[8]](#footnote-8)*

Pojasni, zakaj je obravnavano besedilo pesem. [[9]](#footnote-9)

Pojasni, zakaj je besedilo balada. [[10]](#footnote-10)

1. Zapuščena kmetija, spomladi, pozno popoldne/proti večeru [↑](#footnote-ref-1)
2. Pesimistično/žalostno, ker kmetija propada/nima več gospodarja, saj so umrli ali pa so se odselili. [↑](#footnote-ref-2)
3. Čas dogajanja je večer, kar kaže na konec dneva in ustreza vsebini pesmi, ki nakazuje konec oz. propad kmetije. [↑](#footnote-ref-3)
4. Praded in snaha sta na fotografijah, ki sta obešeni v izbi. [↑](#footnote-ref-4)
5. Grenko, zgubljeno, krvaveče. [↑](#footnote-ref-5)
6. Poudaril je tragičnost, pesimističnost, propadanje kmetije. [↑](#footnote-ref-6)
7. Npr. žarek gre čez mizo [↑](#footnote-ref-7)
8. Preimenovanje/metonimijo [↑](#footnote-ref-8)
9. Ima kitice, verze, rimo, pesniški jezik … [↑](#footnote-ref-9)
10. Mračno vzdušje, tragičen konec, je bolj epska pesem (pripovedna) [↑](#footnote-ref-10)